armvectores/hy_wikipedia_2023 huggingface dataset:
Վորեյ

Վորեյ (ֆր.՝ Vaureilles), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 499 մարդ, բնակչության խտությունը` 35.04 մարդ/կմ²։ Բնակավայրը զբաղեցնում է 14.24 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Թուլուզ քաղաքից` 115 կմ հյուսիս-արևելք, Ռոդեզ քաղաքից` 32 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 294 աշխատունակ (15-64 տարեկան)  բնակիչ, որոնցից ակտիվ էին 209-ը, իսկ ոչ ակտիվները` 85։ Ակտիվության ցուցանիշը կազմում է 71,1 %։ 209 աշխատունակ մարդկանցից աշխատել է 201 անձ (106 տղամարդ և 95 կին)։ Գործազուրկ են եղել 8 անձ (5 տղամարդ և 3 կին)։ 85 անաշխատունակներից 21-ը եղել են աշակերտներ կամ ուսանողներ, 38-ը` թոշակառուներ, իսկ 26-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռեյնեն

Ռեյնեն (հոլ.՝ Rhenen ( արտասանություն)), համայնք Նիդերլանդների Ուտրեխտ մարզում։ Տարածքը 42,07 կմ² է, բնակչությունը՝ 18.657 (2011 թ.)։ Մեկ շնչի տարեկան միջին եկամուտը 13.400 եվրո է։
Լևի (գյուղ, Տոռի շրջան)

Լևի (էստ․՝ Levi), գյուղ Էստոնիայի Պյարնումաա նահանգի Տոռի շրջանում։
2011 թվականի տվյալներով գյուղում բնակվում էր 41 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լևոն Երամյան

Լևոն Գնորգի Երամյան (դեկտեմբերի 21 1892 (հունվարի 2 1893), Թիֆլիս, Ռուսական կայսրություն - դեկտեմբերի 23, 1938(1938-12-23), Բաքու, Ադրբեջանական ԽՍՀ, ԽՍՀՄ), հայ դերասան, ռեժիսոր։ 
Դերասանուհի Աստրա Երամյանի ամուսինը։


== Կենսագրություն ==
Երամյանը ծնվել և մեծացել է Թիֆլիսում։ 1909 թ. ավարտել է Ներսիսյան դպրոցը։ 1910 թ. ընդունվել է «Նոր դրամա» թատրոն, ապա խաղացել Զուբալովի անվան ժողովրդական տանը (1913-1916 թթ.)։ Սովորել է Սանկտ Պետերբուրգի հոգենևրոլոգիական ինստիտուտում, ավարտել է Թիֆլիսի Պետրաշևսկու տնտեսական դասընթացները, աշխատել է տարբեր կազմակերպություններում իբրև հաշվապահ, ուսուցիչ Զանգեզուրում, ծառայել է Էրզրումում և Սարիղամիշում, իսկ 1926 թ. էլ անց է կացրել Փարիզում։ 1928-1938 թթ. աշխատել է Բաքվի հայկական թատրոնում (Բաքվի Հայ դրամա), որը դերասանի մահվանից հետո կոչվել է իր անունով։


== Դերերը թատրոնում ==
Սեյրան՝ Ա. Շիրվանզադեի «Նամուս»
Դաթո՝ Ա. Յուժին-Սումբատովի «Դավաճանություն»
Թովմաս՝ Դ. Դեմիրճյանի «Դատաստան»
Պեպո՝ Գ. Սունդուկյանի «Պեպո»
Կառլոս՝ Ֆ. Շիլլերի «Ավազակներ»
Ֆերդինանդ՝ Ֆ. Շիլլերի «Սեր և խարդավանք»
Պլատոն Կրեչետ՝ Ա. Կորնեյչուկի «Պլատոն Կրեչետ»
Թուսյան՝ Նար Դոսի «Սպանված աղավնի»
Գորոյան՝ Վ. Կիր֊շոնի «Հողմերի քաղաքը»
Նեզնամով՝ Ա. Օստրովսկու «Անմեղ մեղավորներ»


== Գրականություն Լևոն Երամյանի մասին ==
Բարսեղյան Ա., Լևոն Երամյան, Երևան, 1962


== Ծանոթագրություններ ==
Էռնստ Բեյելեր

Էռնստ Բեյելեր (գերմ.՝ Ernst Beyeler, հուլիսի 16, 1921(1921-07-16)[…], Բազել, Շվեյցարիա - փետրվարի 25, 2010(2010-02-25)[…], Riehen, Բազել Շտադտ, Շվեյցարիա և Բազել, Շվեյցարիա), շվեյցարացի արվեստի դիլեր և արվեստի գործերի հավաքորդ, որը, ըստ «Նյու Յորք Թայմս»-ի, եղել է «ժամանակակից արվեստի բնագավառում ականավոր եվրոպական դիլեր», իսկ «The Daily Telegraph»-ը նրան անվանել է «պատերազմի ժամանակներից ի վեր արվեստի գործերի մեծագույն վաճառական»։ 1982 թվականին նա և նրա կինը հիմնադրել են Բեյելերի հիմնադրամը, որը ցուցադրել է նրանց մասնավոր հավաքածուն, որը նրա մահից հետո գնահատվել է 1,85 մլրդ ԱՄՆ դոլար։


== Վաղ տարիներ ==
Էռնստ Բեյելերը ծնվել է 1921 թվականի հուլիսի 16-ին Բազելում (Շվեյցարիա)՝ Շվեյցարական երկաթուղիների աշխատակցի ընտանիքում։ Բարձրագույն կրթություն է ստացել Բազելի ինստիտուտում, որտեղ ուսումնասիրել է արվեստի պատմություն և տնտեսագիտություն։


== Կարիերա ==
 
Բեյելերն ի սկզբանե մտադիր էր տնտեսագետ դառնալ, սակայն Երկրորդ համաշխարհային պատերազմի սկսվելը նրան խանգարել է լքել Շվեյցարիան, փոխարենը նա դարձել է Օսկար Շլոսսի աշակերտը, որը հնահավաք-գրավաճառ էր Բազելում։ Երբ 1945 թվականին Շլոսսը մահացել է, 24 տարեկանում Բեյելերը գլխավորել է նրա ընկերությունը։ Նա աստիճանաբար անցում է կատարել գեղարվեստական ստեղծագործությունների առևտրին և ընդամենը երկու տարի անց անցկացրել է իր առաջին ցուցահանդեսը (ճապոնական փորագրություն փայտի վրա)։
Նրա կարիերայում առանցքային իրադարձություն է դարձել 1960-ական թվականների սկզբին ամերիկացի բանկիր, ձեռնարկատեր և արվեստի գործերի հավաքորդ Ջորջ Դեյվիդ Թոմփսոնից 340 արվեստի գործի գնումը։ Նրա համավածուն իր մեջ ներառում էր Ժորժ Բրաքի, Պոլ Սեզանի, Պաուլ Կլեեի, Ֆերնան Լեժեի, Անրի Մատիսի, Կլոդ Մոնեի, Պաբլո Պիկասոյի և Պիտ Մոնդրիանի ստեղծագործությունները>։ Բեյերը Թոմփսոնից գնել է նաև Ալբերտո Ջակոմետիի 70 աշխատանք, որոնք գտնվում էին Գեղարվեստի թանգարանում, Բազելի գեղարվեստի թանգարանում և Վինտերտուրի գեղարվեստի թանգարանում։
Բեյելերը սերտ հարաբերություններ ուներ 20-րդ դարի շատ մեծ նկարիչների հետ։ Նա Պիկասոյի հետ ընկերացել է 1950-ական թվականներին, և երբ նա 1966 թվականին նա այցելել է Մուժեն, Պիկասոն թույլ է տվել նրան վաճառքի համար ընտրել իր նկարներից 26-ը։
1973 թվականին Բեյելերը 180 000 ԱՄՆ դոլար է վճարել Վիլեմ դե Կունինգի «Ոստիկանական թերթ» աբստրակտ բնապատկերի համար․ այդ գումարը այդ պահին ռեկորդային է դարձել նկարչի համար։ 1989 թվականին շվեյցարացի արտ-դիլերը 14,7 մլն դոլարով ձեռք է բերել Ֆերնան Լեժեի «Ձևերի հակադրություն» կուբիստական նկարը, ինչը նաև այդ ժամանակ Լեժեի համար էր ռեկորդային գին իր ստեղծագործության համար։ Վերջնական հաշվով Բեյելերի արվեստի ստեղծագործությունների հավաքածուն արժեցել է ոչ պակաս, քան 2 միլիոն շվեյցարական ֆրանկ։ 2010 թվականին «The Washington Post»-ը հայտնել է, որ նրա հավաքածուն «արժե ոչ պակաս, քան 1,85 միլիարդ դոլար»։
1982 թվականին իր մասնավոր հավաքածուն ցուցադրելու նպատակով կնոջ և գործընկերոջ՝ արտ-դիլեր Հիլդա Կունցի հետ հիմնադրել է Բեյելերների հիմնադրամը։


== Անձնական կյանք ==
1948 թվականին Բեյելերը ամուսնացել է Հիլդա Կունցի հետ (1922-2008)։


== Մահ ==
Բեյելերը մահացել է 2010 թվականի փետրվարի 25-ին Բազելից ոչ հեռու գտնվող իր տանը։ Զավակներ չուներ։


== Ծանոթագրություններ ==
Մանես

Մանես (Manes), չեխ նկարիչների ընտանիք։


== Անտոնին Մանես 1784-1843) ==
Բնանկարիչ, գեղանկարչության ազգային դպրոցի հիմնադիրներից։ 1800-ական թվականների սկզբին սովորել է Պրահայի գեղարվեստի ակադեմիայում, որտեղ դասավանդել է 1836 թվականից։ Կրել է կլասիցիզմի և ռոմանտիզմի ազդեցությունը։ Գործերից Է՝ «Գրադչանիի տեսարանը» (1821, Քաղաքային թանգարան, Պրագա)։


== Որդին՝ Յոզեֆ Մանես (1820-1871) ==

1835-1845 թվականներին սովորել է Պրահայի, 1843-1848 թվականներին՝ Մյունխենի Գեղարվեստի ակադեմիաներում։ Սկզբնական շրջանում կրել է նազովրեցիների ազդեցությունը։ Մասնակցել է 1848 թվականի Պրահայի ապստամբությանը։ Ստեղծել է դիմանկարներ, բնանկարներ, նկարազարդել գրքեր. նշանավոր է Պրահայի ռատուշայի ժամացույցի թվատախտակի չեխ գյուղացու հերոսականացված, մոնումենտալ պատկերը (յուղաներկ, 1864-1866, այժմ՝ Քաղաքային թանգարանում)։


=== Եղբայրը՝ Կվիդո Մանես (1828-1880) ===

1838-1851 թվականներին սովորել է Պրահայի գեղարվեստի ակադեմիայում, 1868-1870 թվականներին՝ Դյուսելդորֆում։ Ստեղծել է քաղաքացիների կենցաղը և երեխաների կյանքը պատկերող նկարներ։
Պերևոզ (գյուղ, Գադյաչի շրջան)

Անվան այլ կիրառումների համար տե՛ս՝ Պերևոզ (այլ կիրառումներ)Պերևոզ (ուկրաիներեն՝ Перевіз), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1795 թվականին։
2001 թվականի տվյալներով Պերևոզ գյուղում բնակվում էր 40 մարդ։ Բնակավայրը զբաղեցնում է 0,629 կմ² տարածք։ Բնակչության խտությունը կազմում էր 63,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (212501-212600)

Աստերոիդների ցանկ (212401-212500)  • Աստերոիդների ցանկ  • Աստերոիդների ցանկ (212601-212700)
 Աստերոիդների ցանկ (212401-212500)  • Աստերոիդների ցանկ  • Աստերոիդների ցանկ (212601-212700)
Գոգաշեն

Գոգաշեն (վրաց.՝ გოგაშენი), գյուղ Վրաստանում։ Գտնվում է Սամցխե-Ջավախք մարզի Ախալքալաքի շրջանում։


== Դիրք ==
Գյուղը գտնվում է ծովի մակարդակից 1900 մետր բարձրության վրա։ Շրջկենտրոն Ախալքալաքից հեռու է 30 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 272 մարդ։


== Ծանոթագրություններ ==
Դավոր Շուկեր

Դավոր Շուկեր (խորվ.՝ Davor Šuker, ծնվել է 1968 թվականի հունվարի 1-ին, Օսիեկ) հարավսլավցի և խորվաթացի ֆուտբոլիստ, 1998 թվականի աշխարհի առաջնության բրոնզե մեդալակիր, Խորվաթիայի պատմության լավագույն ռմբարկու։ 2012 թվականի հուլիսից՝ Խորվաթիայի ֆուտբոլի խորհուրդի նախագահ։
Սկսել է խաղալ 1985 թվականից սկսել է խաղալ «Օսիեկ» ակումբում։ Հետո նաև սկսել է խաղալ խորվաթիայի ամենատիտղոսակիր թիմում՝ Դինամո Զագրեբում։ 1991-ից մինչև 1996 թվականներին հանդես է եկել իսապանական Սևիլյայում։ Մադրիդի Ռեալի կազմում Շուկերը հաղթել է 1998 թվականի Չեմպիոնների Լիգայի գավաթը և 1997 թվականի Իսպանիայի չեմպիոնի կոչումը։ Հաջորդ երկու տարիներին հանդես է եկել Անգլիայում՝ Արսենալում և Վեսթ Հեմում։ Շուկերը իր կարիերան ավարտել է 2003 թվականին՝ գերմանական «Մյունխեն 1860» ակումբում։
Խորվաթիայի հավաքականի կազմում մասնակցել է 69 խաղի և խփել է 45 գնդակ։ Հարավսլավիայի հավաքականի կազմում մասնակցել է Սեուլի 1988 թվականի օլիմպիադային։ 1998 և 2002 թվականներին մասնակցել է ԱԱ-ին և նաև մասնակցել է 1996 թվականին կայացող Եվրոպայի առաջնությանը։
Խորվաթիայի հավաքականի կազմում վերջին խաղն ացկացրել է 2002 թվականի աշխարհի առաջնության ժամանակ՝ Մեքսիկայի դեմ։


== Վիճակագրություն ==
H խմբի առաջին խաղը ԱԱ-ի խաղը տեղի է ունեցել հունիսի 1-ին, Լանսում՝ «Ֆելիքս Բոլաերում» ստադիոնում։ Հակառակորդը՝ Ճամայկան էր։ Դավոր Շուկերը խաղաց 90 րոպե, 69-րդ րոպեին խփեց գոլ։
H խմբի երկրորդ խաղը ԱԱ-ի խաղը տեղի է ունեցել հունիսի 20-ին, Նանտում՝ «Բոժուարում» ստադիոնում։ Հակառակորդը՝ Ճապոնիան էր։ Դավոր Շուկերը խաղաց 90 րոպե, 77-րդ րոպեին խփեց գոլ։
H խմբի երրորդ խաղը ԱԱ-ի խաղը տեղի է ունեցել հունիսի 26-ին, Լիոնում՝ «Ժերլան» ստադիոնում։ Հակառակորդը՝ Արգենտինան էր։ Դավոր խաղաց 90 րոպե։
1/8 եզրափակիչ, ԱԱ, հունիսի 30-ին Խորվաթիայի հավաքականը մրցում էր Ռումինիայի հետ։ Դավոր Շուկերը խաղաց 90 րոպե, խփեց հաղթական գնդակը 45-րդ րոպեին(11 մետրանոց)։
1/4 եզրափակիչ, ԱԱ, հուլիսի 4-ին Խորվաթիայի հավաքականը մրցում էր Գերմանիայի հավաքականի հետ։ Խաղը տեղի էր ունենում Լիոնում՝ ՝ «Ժերլան» ստադիոնում։ Դավոր Շուկերը խաղաց 90 րոպե, գոլ խփեց 86-րդ րոպեին։
1/2 եզրափակիչ, ԱԱ, հուլիսի 8-ին Խորվաթիայի հավաքականը մրցում էր Ֆրանսիայի հավաքականի հետ։ Խաղը տեղի էր ունենում Սան-Դենում՝ «Ստադե-դե-Ֆրանս» ստադիոնում։ Դավոր Շուկերը խաղաց 90 րոպե, հաշիվը բացեց 46-րդ րոպեին։
3-րդ տեղի համար խաղ, ԱԱ, հուլիսի 11-ին Խորվաթիայի հավաքականը մրցում էր Հոլանդիայի հավաքականի հետ։ Խաղը տեղի էր ունենում Փարիզում՝ «Պարկ դե Պրանս» ստադիոնում։ Դավոր Շուկերը խաղաց 90 րոպե, հաղթական գնդակը խփեց 36-րդ րոպեին։1996 թվականի եվրոպայի առաջնության ժամանակ Շուկերը խաղաց 4 խաղ, 203 րոպե և խփեց 4 գնդակ։

D խմբի առաջին խաղ, ԵԱ, Խորվաթիայի հավաքականը մրցում էր Թուրքիայի հավաքականի հետ։ Դավոր Շուկերը խաղաց 88 րոպե։
D խմբի երկրորդ խաղ, ԵԱ, Խորվաթիայի հավաքականը մրցում էր Դանիայի հավաքականի հետ։ Դավոր Շուկերը խաղաց 90 րոպե, խփեց 2 գնդակ՝ 53-րդ և 89-րդ րոպեներին։
D խմբի երրորդ խաղ, ԵԱ, Խորվաթիայի հավաքականը մրցում էր Պորտուգալիայի հավաքականի հետ։ Դավոր Շուկերը խաղաց 46 րոպե։
1/4 եզրափակիչ, ԵԱ, Խորվաթիայի հավաքականը մրցում էր Գերմանիահի հավաքականի հետ։ Դավոր Շուկերը խաղաց 90 րոպե, 51 րոպեին գոլ խփեց
Աշոտ Ադամյան (այլ կիրառումներ)

Աշոտ Ադամյան, կարող է վերաբերել՝

Աշոտ Ադամյան (բժիշկ), հայ վնասվածքաբան-օրթոպեդ
Աշոտ Ադամյան (դերասան), կինոյի և թատրոնի հայ դերասան, բեմադրիչ
Աշոտ Ալեքսանդրի Ադամյան, հայ ազատամարտիկ, Արցախյան ազատամարտի մասնակից
Աշոտ Բենիկի Ադամյան - հայ ազատամարտիկ, Արցախյան ազատամարտի մասնակից
Աշոտ Ադամյան (նկարիչ), հայ նկարիչ, քանդակագործ, մեդալագործ, ճարտարապետ, ձևավորող։
I Don't Really Care

«I Don't Really Care», ամերիկացի ռեփեր Վակա Ֆլոկա Ֆլեյմի երգն է, որում իր մասնակցությունն ունի նաև R&B երգիչ Թրեյ Սոնգզը։ Այն թողարկվել է 2012 թվականի մարտի 20-ին՝ որպես Վակա Ֆլոկայի «Triple F Life: Friends, Fans & Family» անվանումը կրող երկրորդ ստուդիական ալբոմի երկրորդ սինգլ։ Երգը գրվել է Վակա Ֆլոկա Ֆլեյմի, Թրեյ Սոնգզի և Skyy Stylez-ի կողմից։


== Տեսահոլովակ ==
Երգի տեսահոլովակը, որի ռեժիսորն է Թաջ Ստենսբերին, նկարահանվել է 2012 թվականի ապրիլին Ատլանտայում։ Պրեմիերան կայացել է մայիսի 1-ին։


== Երգացանկ ==
Թվային ներբեռնում«I Don't Really Care» (Հայհոյանքներով) – 3։55
«I Don't Really Care» (Առանց հայհոյանքների) – 3։42


== Հիթ շքերթներ ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբում
Գուալտիերի Սիկամինո

Գուալտիերի Սիկամինո (իտալերեն՝ Gualtieri Sicaminò), կոմունա Իտալիայում, Սիցիլիա մարզում՝ Մեսինա գավառում։
Բնակչությունը կազմում է 2021 մարդ, բնակչության խտությունը կազմում է 144 մարդ/կմ²։ Զբաղեցնում է 14 կմ² մակերես տարածք։ Փոստային ինդեքսն է՝ 98040։ Հեռախոսային կոդը՝ +39 090։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոսահամար՝ 090 936112
Էլեկտրոնային հասցե՝ sindaco@comune.gualtieri.me.it
Գլխավոր կայք՝ http://www.comune.gualtieri.me.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Դիմդամա

Դիմդամա (ղրղզ.՝ дымдама), տարածված ուտեստ՝ թուրք ժողովուրդների մոտ։ Իրենից ներկայացնում է շոգեխաշած բանջարեղեն (կաղամբ, կարտոֆիլ, գազար, պղպեղ, աոխ, սմբուկ և այլն)՝ մսի և յուղի հետ միասին։ Ուտեստը տարածված է Միջին Ասիայի այն տարածքներում, որտեղ առավելապես երկրագործությամբ են զբաղվում, ինչպես նաև Ղրիմի թաթարների մոտ։


== Ստուգաբանություն ==
Թյուրքական լեզվախմբում «դիմդամա» բառը (տարատեսակներ՝ դիմլամա, դեմդեմե) թարգմանաբար նշանակում է շեգեխաշած/խաշած։


== Պատրաստում և մատուցում ==
Սովորաբար այս ուտեստի պատրաստման համար օգտագործում են հաստ պատերով սպասք՝ ղազան կամ մեծ թավա, որն ունի կափարիչ, իսկ վերջին շրջանում մեծ տարածում է ստացել նաև բազմաեփը։ Բաղադրիչները շերտերով դրվում են ղազանի մեջ և այն բանից հետո, երբ բաղադրիչները հասնում են եռման ջերմաստիճանի, շոգեխաշվում են մարմանդ կրակի վրա, փոքր քանակությամբ ջրով։ Պատրաստի ուտեստը խառնում և մատուցում են մեծ ափսեներով։


== Ծանոթագրություններ ==


== Արտաքին հղումներ ==
http://www.kuking.net/15_499490.htm
http://www.dietaonline.ru/recipes/recipes.php?recipe_id=111135&action=credits
Անսեռ բազմացում

Անսեռ բազմացում, բազմացման եղանակներ, որոնք իրականանում են առանց սեռական պրոցեսի՝ բեղմնավորության։ Անսեռ բազմացումը բնորոշ է բուսական և կենդանական միաբջիջ ու բազմաբջիջ օրգանիզմներին։ Անսեռ բազմացմանը մասնկացում է մեկ օրգանիզմ։
Անսեռ բազմացման հիմնական ձևերն են կիսումը, բողբոջումը, սպորագոյացումը վեգետատիվ բազմացումը և այլն։ Որոշ կենսաբաններ անսեռ են համարում միայն սպորներով բազմացումը, երբ նոր օրգանիզմն առաջանում է միայն մեկ՝ մյուսի հետ չձուլվող սպորից (որով և տարբերվում է սեռական վերարտադրությունից)։ Անսեռ բազմացումը կարող է կատարվն համար առաջացող հատուկ գոյացություններով (միաբջիջները՝ սպորներով, բազմաբջիջներից սպունգները՝ գեմուլաներով են), որոնք հետագայում հասունանում են և սկիզբ տալիս դուստր օրգանիզմին։ Անսեռ բազմացում բնորոշ է համարյա բոլոր բույսերի զարգացման ցիկլին և միշտ հաջորդում է սեռական բազմացմանը։
Ռոբերտ Լոպես

Ռոբերտ Լոպես (անգլ.՝ Robert Lopez, փետրվարի 23, 1975(1975-02-23), Նյու Յորք, Նյու Յորք, ԱՄՆ), ամերիկացի երգահան և երաժշտություն ​​գրող, ով հայտնի է որպես «Մորմոնների գիրք» և «Ավենյու Քյու» մյուզիքլների համատեղ արտադրությամբ, ինչպես նաև Ուոլթ Դիսնեյի, «Սառը սիրտ» և «Կոկոյի գաղտնիքը» մուլտիպլիկացիոն ֆիլմերի երգերի երաժշտության համահեղինակությամբ, իր կնոջ Քրիստեն Անդերսոն-Լոպեսի հետ։
16 մասնակիցներից, ովքեր շահել են Էմմի, Գրեմմի, Օսկար և Թոնի, նա ամենաերիտասարդն է (39 տարեկան) և ամենաարագը (10 տարեկան), իսկ 2018 թվականից միակն է, ով շահել է բոլոր չորս մրցանակները մեկից ավելի անգամ։


== Մրցանակներ և անվանակարգեր ==


=== Օսկարի մրցանակ ===


=== Էննի մրցանակ ===


=== Քննադատների ընտրության մրցանակ ===


=== Ցերեկային «Էմմի» մրցանակ ===


=== Դրամա սեղանի մրցանակ ===


=== «Ոսկե գլոբուս» մրցանակ ===


=== Գրեմմի մրցանակ ===


=== Փրայմ Թայմ «Էմմիի» մրցանակ ===


=== Օսկարի 87-րդ մրցանակ ===


== Ծանոթագրություններ ==


== Արտաքին հղումներ ==
Ռոբերտ Լոպես Internet Movie Database կայքում
(7756) Սկիանտիա

(7756) Սկիանտիա (անգլ.՝ Scientia), աստերոիդ աստերոիդների հիմնական գոտում։ Հայտնաբերվել է 1990 թվականի մարտի 27-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 3,159756 ա. մ., առավելագույնը մոտենում է 3,1051 ա. մ. հեռավորության վրա և հեռանում 3,2144 ա. մ.։ Արեգակի շուրջ մեկ ամբողջական պտույտ է կատարում 2051,53 երկրային օրվա ընթացքում, իր ուղեծրով շարժվելով միջինում 0,175478 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,63° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7756) Սկիանտիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թեֆլոն

Ապրանքանշային անվամբ հայտնի դարձած՝ թեֆլոն կամ տեֆլոն, [-CF2-CF2-]ո գիտական անվամբ՝ պոլիքառաֆտորէթիլեն, ջերմապլաստ է, մոլային զանգվածը՝ 100.022 գ/մոլ, խտությունը՝ 2150-2240 կգ/մ3, հալման ջերմաստիճանը՝ 327 °Ց։ 415 °Ց-ից բարձր տաքացնելիս քայքայվում է։ Կայուն է օդի և քիմիական ազդակների նկատմամբ, չի լուծվում ջրում և օրգանական լուծիչներում։ էլեկտրամեկուսիչ է (1013-1018 օհմ)։

Ստանում են քառաֆտորէթիլենի ռադիկալային պոլիմերմամբ։ Օգտագործվում է էլեկտրամեկուսիչ թաղանթներ, խողովակներ, գնդառանցքակալներ, խծուծներ, մխոցային օղակներ, պրոթեզներ, ժապավեններ և այլ ապրանքներ պատրաստելու համար։ Թեֆլոնի սուսպենզիաներն օգտագործվում են մետաղները հակակոռոզիոն, հակաշփումային և էլեկտրամեկուսիչ շերտով պատելու համար։
Էդուարդ Հեգեր

Էդուարդ Հեգեր (սլովակ.՝ Eduard Heger, մայիսի 3, 1976(1976-05-03), Բրատիսլավա, Չեխոսլովակիա), Սլովակիայի քաղաքական պետական գործիչ։ «Սովորական մարդիկ» կուսակցության անդամ։ Սլովակիայի վարչապետ 2021 թվականի մարտի 30-ից։ Նախկինում՝ փոխվարչապետ և ֆինանսների նախարար (2020-2021), առողջապահության նախարարի ժամանակավոր պաշտոնակատար (2021), Սլովակիայի Ազգային խորհրդի պատգամավոր (2016-2020)։


== Կենսագրություն ==
Ծնվել է 1976 թվականի մայիսի 3-ին Բրատիսլավայում, Սլովակիայի Սոցիալիստական Հանրապետության մայրաքաղաք Չեխոսլովակիայի կազմում։
Ավարտել է Բրատիսլավայի տնտեսագիտական համալսարանի առևտրի և մարքեթինգի ֆակուլտետը, ստացել է ճարտարագետի աստիճան (Ing.):
1997-1998 թվականներին՝ Բրատիսլավայում Intercomp Imex ընկերության տնօրենի օգնական, 1998-1999 թվականներին՝ Բրատիսլավայի Kohútik ռեստորանի մենեջեր, 1999-2000 թվականներին՝ Եվրոպական ներդրումային բանկի (EIB) վաճառքի գծով մենեջեր, 2001-2005 թվականներին՝ Cubic Applications Inc-ի կրտսեր խորհրդատու։ Բրատիսլավայում, 2006-2007 թվականներին, Spoločenstvo pri Dóme sv քրիստոնեական կազմակերպության ղեկավարն է։ Martina-ն Բրատիսլավայում, 2007-2016 թվականներին, Old Nassau Imports ընկերության տարածաշրջանային մենեջեր է, որը պրեմիում դասի արևելաեվրոպական ամենահայտնի օղիներից մեկի՝ Double Cross Vodka-ի արտադրողն է։
23 տարեկանում, հոր հանկարծակի մահից հետո, Էդուարդ Հեգերը դիմել է քրիստոնեական հավատքին։ 2006-2010 թվականներին Սլովակիան ներկայացրել է քրիստոնեական համայնքների եվրոպական ցանցի (European Network of Communities, ENC) ղեկավարությունում, 2010-2018 թվականներին եղել է ENC գործադիր կոմիտեի անդամ։
Ունի չորս երեխա։


== Քաղաքական գործունեություն ==
2016 թվականի խորհրդարանական ընտրությունների արդյունքներով ընտրվել է Սլովակիայի Ազգային խորհրդի պատգամավոր, գլխավորել է խորհրդարանական խումբը։
2020 թվականի խորհրդարանական ընտրություններից հետո՝ մարտի 21-ին, Ֆինանսների նախարարի պաշտոն է ստացել Իգոր Մատովիչի կառավարությունում։
2021 թվականի մարտի 12-ի հրաժարականից հետո առողջապահության նախարարի պարտականությունները ժամանակավորապես կատարում է «Սպուտնիկ V» ռուսական պատվաստանյութի գնումների պատճառով կառավարական ճգնաժամի ֆոնին։
2021 թվականի մարտի 30-ին Սլովակիայի նախագահ Զուզանա Չապուտովան հանձնարարել է ձևավորել նախարարների նոր կաբինետ Էդուարդ Հեգերին՝ վարչապետ Իգոր Մատովիչի հրաժարականից հետո, իսկ ապրիլի 1-ին հաստատել է կառավարության կազմը՝ վարչապետ Էդուարդ Հեգերի գլխավորությամբ։


== Ծանոթագրություններ ==
Աստերոիդների ցանկ (16901-17000)

Աստերոիդների ցանկ (16801-16900)  • Աստերոիդների ցանկ  • Աստերոիդների ցանկ (17001-17100)
 Աստերոիդների ցանկ (16801-16900)  • Աստերոիդների ցանկ  • Աստերոիդների ցանկ (17001-17100)


== Աղբյուր ==
«Discovery Circumstances: Numbered Minor Planets (15001)-(20000)»։ www.minorplanetcenter.net
Նովիե Պերեսուդի

Նովիե Պերեսուդի (ռուս.՝ Новые Пересуды), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
10,000 Shots

10,000 Shots, The Real McKenzies խմբի հինգերերդ ալբոմը, որը լույս է տեսել F«at Wreck Chords records» ընկերությունում, 2005 թվականին։


== Ստեղծագործությունների գրություն ==
«Smokin' Bowl» — 3։06
«Best Day Until Tomorrow» — 2։46
«Will Ye No Come Back Again?» — 1։59
«Pour Decisions» — 2։36
«I Hate My Band» — 2։16
«Farewell to Nova Scotia» — 2։09
«Bugger Off» — 2։02
«10,000 Shots» — 2։20
«13» — 2։38
«The Skeleton and the Tailor» — 2։03
«Comin' Thro' the Rye» — 1։38
«The Ale is Dear» — 1։22
«The Catalpa» — 3։03


== Ձայնագրության մասնակիցները ==
Պոլ Մակկենզի — վոկալ
Կուրտ «Դիռտի» Ռոբերտսոն — կիթառ, վոկալ
Մետտ Մակնաստի — Բեկ վոկալ
Շոն Սելլերիս — հարվածային
Մարկ «Բոուն» Բոլանդ — կիթառ, վոկալ
Ֆետ Մակմիչել (Ֆետ Մայկ) — բաս կիթառ
Միատուն բույսեր

Միատուն բույսեր բույսեր, որոնց միասեռ՝ արական (առէջքային) և իգական (վարսանդային) ծաղիկները գտնվում են միևնույն անհատի վրա։ Միատուն բույսեր են վարունգը, եգիպտացորենը, դդումը, ձմերուկը, վայրի խաղողը, տխլենին, կաղնին, կեչին, կոկոսյան արմավենին և այլն։ Միատուն բույսեր կոչվում են նաև ծաղիկներ չունեցող այն բույսերը, որոնց արական և իգական սեռական օրգանները գտնվում են նույն բույսերի վրա․ օրինակ, բազմաթիվ մամուռներ, ջրիմուռներ։


== Տես նաև ==
Երկտուն բույսեր
Բազմատուն բույսեր
Արամ Ասատրյան

Արամ Հաբեթի Ասատրյան (մարտի 3, 1953(1953-03-03), Վաղարշապատ, Հայկական ԽՍՀ, ԽՍՀՄ - նոյեմբերի 7, 2006(2006-11-07), Օշական, Արագածոտնի մարզ, Հայաստան), հայ ռաբիզ երգիչ, երգահան և կոմպոզիտոր։


== Կենսագրություն ==
Արամ Ասատրյանը ծնվել է Վաղարշապատում, Արևմտյան Հայաստանից տեղափոխված փախստականների ընտանիքում։ Մանուկ հասակից սկսել է զբաղվել երաժշտությամբ, սակայն հայտնի է դարձել 1980-ական թվականների կեսերից։ 1985 թվականին Լևոն Աբրահամյանի, Խաչիկ Սահակյանի, Սուրեն Գասպարյանի և Սիմոն Սիսոյանի հետ միասին ստեղծել է սեփական խումբը։ Հայրենասիրական և սիրային երգերով ելույթներ էր ունենում Արցախյան պատերազմի մասնակիցների համար։
Ելույթներով հանդես էր գալիս Ասիայում, Եվրոպայում, Ռուսաստանում, ԱՄՆ-ում և արաբական երկրներում։ Ավելի քան 500 երգերի հեղինակ է։
2003 թվականին Հայաստանի մշակույթի նախարարությունը Արամ Ասատրյանին պարգևատրել է «Գուսան» պատվավոր տիտղոսով։
Արամ Ասատրյանը մահացել է 2006 թվականի նոյեմբերի 7-ին սրտի կաթվածից։
2013 թվականին Վաղարշապատում բացվել է Արամ Ասատրյանի թանգարանը, որտեղ ցուցադրվում են երաժշտի բոլոր մրցանակներն ու պատվոգրերը և նրան պատկանած իրեր։


== Ընտանիք ==
Արամ Ասատրյանը ունեցել է երեք զավակ և մեկ դուստր։

Արտաշես Ասատրյան
Տիգրան Ասատրյան
Սեդրակ Ասատրյան (վախճանվել է)
Զվարթ ԱսատրյանԹա'նկ ես ինձ համար, իմ անգի'ն Նվարդ,
Իմ բալիկների և' ծաղիկ, և' վարդ,
Տիգրան, Սեդրակ, Արտաշ, Զվարթ՝
Ի'նձ ես պարգևել իմ անգի'ն Նվարդ։
Արամ Ասատրյան (գուսան Արամ)։


== Սկավառակագրություն ==
1985 - Ասում են հեռու
1989 - Որկան ցանկացան
1990 - Մեր Հայրենիք
1991 - The Best
1992 - Անկախ Հայաստան
1993 - Music With Duduk
1993 - Ինձ համար
1993 - Պուջ աշխար
1994 - Նայիր աշխարհին
1995 - Ազատ Հայաստան
1996 - Հայ ես դու
1997 - The Golden Album
1998 - Super Dance
1998 - Արամ և Արմեն "Live"
1998 - Արամ Ասատրյանը Լոս ԱՆջելեսում
1999 - Ետ դարձեք տարիներ
1999 - 10 տարի բեմում
1999 - 2000 Millennium
2000 - Աշխարհում ինճկան Հայ քա, այնկան էլ կա Երևան
2000 - Re Mi X
2000 - The Very Best
2001 - Ասեմ թե չասեմ
2001 - Իմ երգը
2002 - Սկիզբ
2002 - Ուրախ ծրագիր 1
2002 - Ուրախ ծրագիր 2
2003 - Դու աշխարհ եկար
2003 - Alex 50 Golden Years
2004 - Սիրո պատմություն
2005 - Անունդ
2006 - Իմ որդիները - Արամ, Արտաշ, Տիգրան


== Ֆիլմադարան ==
1997 - Մեր բակը


== Ծանոթագրություններ ==
Շենավանի պատմության և մշակույթի անշարժ հուշարձանների ցանկ (այլ կիրառումներ)

Շենավանի պատմության և մշակույթի անշարժ հուշարձանների ցանկ, կարող է վերաբերել՝

Շենավանի պատմության և մշակույթի անշարժ հուշարձանների ցանկ - Արագածոտնի մարզի Շենավան գյուղի պատմության և մշակույթի հուշարձանների ցանկ
Շենավանի պատմության և մշակույթի անշարժ հուշարձանների ցանկ - Արմավիրի մարզի Շենավան գյուղի պատմության և մշակույթի հուշարձանների ցանկ
Շենավանի պատմության և մշակույթի անշարժ հուշարձանների ցանկ - Լոռու մարզի Շենավան գյուղի պատմության և մշակույթի հուշարձանների ցանկ
Աբանոր

Աբանոր, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Բլագոևգրադ (այլ կիրառումներ)

Բլագոևգրադ կարող է վերաբերվել.

Բլագոևգրադ, քաղաք Բուլղարիայի Բլագոևգրադի մարզի համանուն համայնքում։
Բլագոևգրադ, համայնք Բուլղարիայի Բլագոևգրադի մարզում։
Կերչի քաղաքային խորհուրդ

Կերչի քաղաքային խորհուրդ (ուկրաիներեն՝ Керченська міськрада, Ղրիմի թաթարերեն՝ Keriç şeer şurası), քաղաքային խորհուրդ Ուկրաինայի Ղրիմի Ինքնավար Հանրապետությունում։ Շրջանը նեղ շերտով ձգվում է Կերչի նեղուցի ափով Ղրիմի թերակղզու ծայրագույն արևելյան մասում։
Կերչի քաղաքային խորհուրդի կազմի մեջ է մտնում միայն Կերչ քաղաքը, սակայն քաղաքային խորհրդի տարածքը չի սահմանափակվում քաղաքի թաղամասերով, այլ նաև ներառում է կից գտնվող ամառանոցային տարածքները, ազատ հողերը։ Շրջանի կազմի մեջ են մտնում նաև Չուրբաշսկոե լիճը և Տուզլա կղզին։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Կոլդեժոու

Կոլդեժոու (կատ.՝ Colldejou) մունիցիպալիտետ Կատալոնիայում։ Մտնում է Տառռագոնա պրովինցիայի Կատալոնիա ինքնավար համայնքի կազմում։ Մունիցիպալիտետը գտնվում է Բաշ Կամպ շրջանի կազմում։ Տարածքը զբաղեցնում է 14,48 կմ²։ Բնակչությունը՝ 181 մարդ ( 2010 թվականի տվյալներով)։


== Արտաքին հղումներ ==
Բլանժի Տրոնվիլ

Բլանժի Տրոնվիլ (ֆր.՝  Blangy-Tronville), համայնք Ֆրանսիայի Պիկարդիա մարզի Սոմ գավառում։
Բնակչությունը 2010 թվականի դրությամբ կազմում է 549 մարդ, բնակչության խտությունը` 44.13 մարդ/կմ²։ Բնակավայրը զբաղեցնում է 12.44 կմ² տարածք։


== Աշխարհագրություն ==
Գտնվում է Փարիզ քաղաքից 115 կմ հյուսիս, Ամյեն քաղաքից 10 կմ արևելք։


== Բնակչություն ==


== Տնտեսություն ==
2010 թվականին ուներ 393 աշխատունակ (15-64 տարեկան) բնակիչ, որոնցից ակտիվ էին 274-ը, իսկ ոչ ակտիվները` 119։ Ակտիվության ցուցանիշը կազմում է 69,7 %։ 274 աշխատունակ մարդկանցից աշխատել է 257 անձ (145 տղամարդ և 112 կին)։ Գործազուրկ են եղել 17 անձ (8 տղամարդ և 9 կին)։ 119 անաշխատունակներից 44-ը եղել են աշակերտներ կամ ուսանողներ, 49-ը` թոշակառուներ, իսկ 26-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ալյաբևսկի

Ալյաբևսկի (ռուս.՝ Алябьевский), գյուղ Ռուսաստանի Խանտի-Մանսիական ինքնավար օկրուգի Սովետսկի շրջանի կազմում։
Բնակչությունը 2006 թվականին գրանցված տվյալներով կազմում էր 2439 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Mamy Blue

Mamy Blue (ֆրանսերենից՝ թախիծ մոր հանդեպ, անգլ.՝ blue՝ թախիծ), ֆրանսիացի կոմպոզիտոր Յուբեր Ժիրոյի 1970 թվականին գրած երգն է։ Անգլերեն տարներակներում սովորաբար երգի անունը գրվում  է «Mammy Blue»։


== Պատմություն ==
«Mamy Blue» երգի և՛ տեքստը, և՛ մեղեդին հնարել է ֆրանսիացի կոմպոզիտոր Յուբեր Ժիրոն ճանապարհային խցանման մեջ սպասելու ժամանակ։ Վերնագիրը կարելի է թարգմանել «Թախիծ մոր հանդեպ» կամ «Մայրիկ ես թախծում եմ»։ Երգի նախնական տեքստը ֆրանսերեն է եղել։ Երգի հերոսը հիշում է, որ երիտասարդ տարիքում (21 տարեկան) լքել է տունը, և այժմ՝ երկար դեգերումներից հետո վերադառնալով տուն մորը կենդանի չի գտել։ Մայրը ամենայն հավանականությամբ մահացել է և այժմ նրան հնարավոր չէ ասել «ներիր»։


== Արտաքին հղումներ ==
Los Pop-Tops - Mamy Blue ՅուԹյուբում
Ricky Shane - Mamy Blue ՅուԹյուբում
Lado Leskovar - Mamy Blue ՅուԹյուբում
Nicoletta  - Mamy Blue ՅուԹյուբում
Pop Tops - Mamy Blue ՅուԹյուբում
Далида - Mamy Blue ՅուԹյուբում
Вики Леандрос - Mamy Blue ՅուԹյուբում
Роджер Уиттакер - Mamy Blue ՅուԹյուբում
Хулио Иглесиас - Mamy Blue ՅուԹյուբում
Селин Дион - Mamy Blue ՅուԹյուբում
Демис Руссос - Mamy Blue ՅուԹյուբում
Лара Фабиан - Mamy Blue ՅուԹյուբում
Лайма Вайкуле - Mamy Blue ՅուԹյուբում
Муслим Магомаев - Mamy Blue ՅուԹյուբում
Оркестр Поля Мориа - Mamy Blue ՅուԹյուբում
Джеймс Ласт - Mamy Blue  ՅուԹյուբում
Веселые ребята - Где же ты, мама? ՅուԹյուբում
Ավետիք Տեր-Պողոսյան

Ավետիք Գրիգորի Տեր-Պողոսյան (մարտի 15, 1880(1880-03-15), Վարդաբլուր, Ալեքսանդրապոլի գավառ, Երևանի նահանգ, Կովկասի փոխարքայություն, Ռուսական կայսրություն - մայիսի 12, 1954(1954-05-12), Երևան, Հայկական ԽՍՀ, ԽՍՀՄ), հայ խորհրդային կենսաբան, կենդանաբան։ ՀԽՍՀ գիտության վաստակավոր գործիչ, կենսաբանական գիտությունների դոկտոր (1909), պրոֆեսոր (1929)։


== Կենսագրություն ==
Նախնական կրթությունը ստացել է ծննդավայրում, սովորել է Գևորգյան Ճեմարանում, աշակերտել Կոմիտաս վարդապետին։ Որպես սիրելի աշակերտ, բազմիցս է ուղեկցել Կոմիտասին նրա երգահավաք շրջագայությունների ժամանակ, նրան ուղեկցել իր ծննդավայր Լոռվա Վարդաբլուր։ Այստեղ է Կոմիտասը գրի առել Հորովել և Կալի երգ երգերը:1908 թվականին ավարտել է Լայպցիգի համալսարանի փիլիսոփայության ֆակուլտետի բնագիտական բաժինը, վերադարձել հայրենիք և աշխատել որպես մանկավարժ Շուշիի, Ալեքսանդրապոլի դպրոցներում, Էջմիածնի Գևորգյան ճեմարանում, Թիֆլիսի Ներսիսյան դպրոցում, Երևանի ուսուցչական սեմինարիայում։ Եվրոպայում սովորելու տարիներին մտերմացել է իր համագյուղացի նշանավոր գիտնական, Ցյուրիխի համալսարանի պրոֆեսոր Հարություն Աբելյանի հետ:1920-1921 թվականներին աշխատանքի է անցել Երևանի նորաստեղծ համալսարանում, ստանձնել իր նախաձեռնությամբ ստեղծված կենդանաբանության ամբիոնի վարիչի պաշտոնը, որը վարել է մինչև կյանքի վերջը։ 1936-1939 թվականներին եղել է բնագիտական ֆակուլտետի դեկան։ Միաժամանակ դասախոսություններ է կարդացել Երևանի բժշկական և գյուղատնտեսական ինստիտուտներում, Բաքվի մանկավարժական ինստիտուտում։ Երկար տարիներ աշխատել է ԽՍՀՄ ԳԱ հայկական մասնաճյուղի կենսաբանության, ՀԽՍՀ ԳԱ կենդանաբանության ինստիտուտներում, Երևանի բնության պետական թանգարանում։ Գիտական աշխատանքները հիմնականում վերաբերում են Հայաստանի կենդանական աշխարհի առանձին խմբերի ուսումնասիրությանը, ինչպես նաև հայ կենսաբանության մտքի զարգացման պատմությանը։ Ուսումնասիրել է նաև Հայաստանի քաղցրահամ ջրերի ստորին խեցեմորթների ֆաունան, մի շարք հիվանդություններ փոխանցող մակաբույծ տզերը, գյուղատնտեսական բույսերի վնասատու նեմատոդները։


== Երկեր ==
Դարվինը և նրա ուսմունքը, Երևան, 1947։
Բիոլոգիական մտքի զարգացումը Հայաստանում (հնագույն ժամանակներից մինչև 18-րդ դարը), Երևան, 1960։


== Գրականություն ==
Ավետյան Հ. Ս., Տեր-Մինասյան Մ.Ե., Ավետիք Տեր-Պողոսյան (1880-1954), Տես Բնագիտության և տեխնիկայի պատմությունը Հայաստանում, № 8, Երևան, 1987։
Դիանա Պիետրո

Դիանա Պիետրո (Pietro Diana), 12-րդ դար, Պյաչենցա, Էմիլիա Ռոմանիա - 1208, Հռոմ, Պապական մարզ, 12-րդ դարի կաթոլիկ  եկեղեցական գործիչ։


== Կենսագրություն ==
Դիանա Պիետրոն (հայտնի է նաև Պիետրո դա Պիացենցա անունով, նրա ազգանունը  գրվում է որպես Գանա կամ Պիացենտինո) 12-րդ դարի կաթոլիկ եկեղեցու առաջնորդ էր։ 1185 թվականին կոնստրուկցիայում նա հռչակվել է կարդինալ սարկավագ՝ Կարսերեի Սան Նիկոլա եկեղեցու տիտղոսով։ 1188 թվականին նա դարձել է կարդինալ քահանա՝ Սանտա Սեսիլիա եկեղեցու տիտղոսով։ Մասնակցել է Հռոմի պապերի ընտրություններին (Ուրբան III, 1187 թվական՝ Գրիգոր VIII, 1187 թվական՝ Կղեմենտ III, 1191 թվական՝ Սելեստին III և 1198 թվական՝ Անմեղ III): 1195 թվականին Սելեստին III Հռոմի պապը նրան կարդինալ Գրատիանոյի հետ ուղարկել է Հենրի IV կայսեր հետ խաչակրաց արշավանքին  բանակցելու։


== Ծանոթագրություններ ==


== Գրականություն ==
Lorenzo Cardella., Memorie storiche de cardinali della Santa romana chiesa, «Stamperia Pagliarini.». — Vol. I part 2 — 312 p։(իտալ.)
Alfonso Chacón., Vitæ, et res gestæ Pontificvm Romanorum et S. R. E. Cardinalivm ab initio nascentis Ecclesiæ vsque ad Vrbanvm VIII. Pont. Max. Vol. I։ col. 1120-1121(իտալ.)
"Essai de liste générale des cardinaux. Les cardinaux du  XIIè siècle". Annuaire Pontifical Catholique 1928. Paris : Maison de la Bonne Presse, 1928, p. 152-153: Eubel, Conradus and Gulik, Guglielmus van. Hierarchia Catholica Medii et Recientoris Aevi. Volumen I (1198-1431). Münich : Sumptibus et Typis Librariae Regensbergianae, 1913; reprint, Padua : Il Messagero di S. Antonio, 1960, p. 3, note 1, no. 4
Maleczek, Werner Papst und Kardinalskolleg von 1191 bis 1216 : die Kardinäle unter Coelestin III. und Innocenz III. Wien : Verlag der Österreichischen Akademie der Wissenschaften, 1984. (Publikationen des Historischen Instituts beim Österreichischen Kulturinstitut in Rom. I. Abteilung, Abhandlungen; 6. Bd.; Variation: Publikationen des Österreichischen Kulturinstitut in Rom.; 1. Abteilung; Abhandlungen; 6. Bd), p. 83-85
Paravicini Bagliani, Agostino. I testamenti dei cardinali del Duecento. Roma : Presso la Società, 1980. (Miscellanea della Società romana di storia patria; 25), p. 3.
(9192) 1992 AR1

(9192) 1992 AR1, աստերոիդ աստերոիդների հիմնական գոտում։ Հայտնաբերվել է 1992 թվականի հունվարի 14-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,67897 ա. մ., առավելագույնը մոտենում է 2,1764 ա. մ. հեռավորության վրա և հեռանում 3,1815 ա. մ.։ Արեգակի շուրջ մեկ ամբողջական պտույտ է կատարում 1601,59 երկրային օրվա ընթացքում, իր ուղեծրով շարժվելով միջինում 0,224777 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9192) 1992 AR1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աշերի ձայնագրած երգերի ցանկ

Աշերի կողմից ձայնագրած երգերի ցանկ։ Աշերը ամերիկյան երգիչ և երգերի հեղինակ է։ Նա թողարկել է 7 ալբոմ, 9 ժողովածու և 52 սինգլ։ Նա նաև հայտնվել է այլ կատարողների ալբոմներում (դրանք 22-ն են)։ Նրա երգերը թողարկվել են մյուս ալբոմներում, այդ թվում Disneymania, Disney -ի հայտնի կատարողների համար։ Աշերը ձայնագրել է երգեր և այլ հայտնի կատարողներ, ինչպիսիք են Մրայա Քերին, Ջասթին Բիբերը, Պիտբուլը, Աֆրոջեքը, Վիզ Խալիֆան և ուրիշներ։ Սկսած 2016 թվականից։ նա գրել է ավելի քան 150 երգ։


== Ստեղծագործությունների ցանկ ==


== Ծանոթագրություններ ==


== Արտաքին հղումներ ==
Պաշտոնական կայք
Պաշտոնական կայք
Թվիթթերի պաշտոնական էջը
Ֆեյսբուքի պաշտոնական էջը
Ինստագրամի պաշտոնական էջը
Լուսամուտ (ճարտարապետություն)

Լուսամուտ, պատի ապակեպատ մակերեսներն անվանում են լուսամուտներ։


== Նշանակություն և կիրառություն ==
Լուսամուտների հիմնական դերը արդյունաբերական շենքերում նույնն է, ինչ որ քաղաքացիական շենքերում՝ լուսավորել և օդափոխել։ Սակայն արդյունաբերական կառույցների լուսամուտները զգալիորեն տարբերվում են իրենց չափերով, քանի որ ավելի շատ լուսավորություն և մաքուր օդ պետք է ապահովեն։ Լուսամուտները լինում են առանձին բացվածքների ձևով, ժապավենաձև ամբողջ մակերեսի կամ նրա առանձին մասերի հոծ ապակեպատմամբ։
Արդյունաբերական կառույցներում, որտեղ աշխատատեղերը արտաքին պատից հեռու են մինչև 2մ, լուսամուտները կառուցվում են մեկ շերտ ապակիով։ 3.6 մ բարձրության դեպքում կառուցում են 2 շերտանի, սակայն դրանից ավելի բարձրի դեպքում ավելացվում է ևս մեկ շերտ։
Հաստատուն ջերմաստիճանի և խոնավության  պայմաններում ամբողջ բարձրությամբ օգտագործում են 2 շերտ ապակի։ Օդափոխության համար ապակեկալների միայն մի մասն է արվում բացվող։ Խուլ մասերում փեղկերից մեկը արվում է բացվող, որպեսզի հարմար լինի վերջիններիս մաքրումը։
Այժմ լուսամուտները պատրաստվում են փայտից, պլաստմասսայից, ալյումինից և այլն։ Նորմալ ջերմախոնավային ռեժիմ ունեցող շենքերում օգտագործվում են փայտե լուսամուտներ, իսկ ավելի կապիտալ շենքերում՝ մետաղյա։


=== Կառուցվածք ===
Փայտե լուսամուտները հիմնականում կազմված են շրջանակից և ապակեկալներից։ Շրջանակը հենվում է շենքի կարկասին, որի մեջ զետեղվում են ապակեկալները։ Հորիզոնական առանցքի շուրջը բացվող ապակեկալները կոչվում են ֆրագմա։ Դուրս և ներս բացվող փայտե պատուհանների փեղկերը վերևից կախված են։ Լուսամուտի առավելագույն բարձրությունը չպետք է գերազանցի 7.2 մ, հակառակ դեպքում կիրառվում են հատուկ կոնստրուկտիվ միջոցներ։

Միափեղկ պատուհանները լինում են 1.5 մ լայնությամբ
Եռափեղկ պատուհանները լինում են 2.7 մ և 3.0 մ լայնությամբ
Քառափեղկ պատուհանները լինում են 4.5մ լայնությամբ։Արդյունաբերական շենքերում պողպատե լուսամուտները պատրաստում են 6մ պանելի ձևով և ավելի փոքր բլոկներով։ Լուսամուտների արտաքին գոգը պետք է ծածկվի ցինկապատ թիթեղյա գոգնոցով։


== Աղբյուրներ ==
Վ.Մ. Տեր-Ավագյան «Քաղաքացիական և արդյունաբերական շենքերի ճարտարապետություն»
Ստարայա Կուլատկա

Ստարայա Կուլատկա (ռուս.՝ Старая Кулатка), քաղաքատիպ ավան Ռուսաստանի Ուլյանովսկի մարզի Ստարոկուլատկինսկի շրջանի կազմում։
Բնակչությունը 2010 թվականին գրանցված տվյալներով կազմում էր 5376 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կյուրոպեդիա

Կյուրոպեդիա (Կյուրոսի դաստիարակությունը), Սոկրատեսի աշակերտ Քսենոփոնի երկը, որը գրվել է Ք.ա. 370 թվականին։ Այն բաղկացած 8 գրքից։ Աշխատության հիմնական բովանդակությունը պարսից միապետության հիմնադիր Կյուրոս Մեծի կյանքն ու գործունեությունն է (Ք. ա. 600-530 թթ.)։ «Կյուրոպեդիան» լայն տարածում է ունեցել հունա-հռոմեական աշխարհում։


== Բովանդակություն ==
Երկը «քաղաքական ռոմանտիկա է, որը նկարագրում է իդեալական տիրակալի դաստիարակությունը»։ Այստեղ Քսենոփոնը գովաբանում է բարոյական այն սկզբունքները, որոնց վրա հիմնվում էր Կյուրոսի թագավորական իշխանությունը։ Այստեղ տեսանլի է Քսենոփոնի կողմնորոշումը հօգուտ միապետության, որը նա գերադասում է դեմոկրատիայից, օլիգարխիայից և բռնատիրությունից՝ տիրանիայից, վերջիններիս հակադրելով միապետական կայունությունը։
Չնայած «ընդհանուր առմամբ ընդունվել է», որ Քսենոփոնը «Կյուրոպեդիան գրելիս չի նախատեսել այն որպես պատմություն» գրել, ապա անհասկանալի է մնում մի բան՝ այդ ժամանակաշրջանի ո՞ր ժանրին է պատկանում այս երկը։ Քսենոփոնը միշտ չէ, որ հավատարիմ է մնում պատմական իրական փաստերին։ Այսպես, Հերոդոտոսի պատմությունից հայտնի է, որ Կյուրոսը սպանվել է մասսագետների (հայկական աղբյուրներում՝ մաքսութներ) դեմ պատերազմելիս, մինչդեռ «Կյուրոպեդիայում» նա խաղաղ պայմաններում երանության մեջ մահանալուց առաջ, զոհեր է մատուցում իր աստվածներին, բարոյախրատական երկար ճառով հրաժեշտ է տալիս իր որդիներին ու բարեկամներին և դատողություններ անում հոգու անմահության մասին փիլիսոփայական մեծ վերացականությամբ։


== Ծանոթագրություններ ==
Կուննինգհամիա նշտարաձև

Կուննինգհամիա նշտարաձև (լատ.՝ C. lanceolata Lamb.), գետնանոճազգրիների ընտանիքի, կուննինգհամիա ցեղի բույս։ 


== Նկարագրություն ==
Մշտադալար ծառ է՝ մինչև 30 մ բարձրությամբ, Նեղ-բրգաձև սաղարթով։ Բունը սլացիկ է, ուղիղ։ Կեղևը մոխրագույն է, հարթ, անջատվում է երկար շերտերով։ Ճյուղերը օղակաձև են դասավորված։ Ընձյուղները համարյա հակադիր են, սկզբում՝ կանաչ։
Բողբոջները կլորավուն են, կաշվեկերպ, սուր թեփուկներով, վերևից՝ կանաչավուն են, փայլուն, ներքևից՝ 2 լայն կապտասպիտակ հերձանցքաշերտերով. սրածայր, նեղ-նշտարաձև, 3 - 6 սմ երկարությամբ և 3 - 4 մմ լայնությամբ։ Արական հասկիկները դեղին են, 1,9 - 1,5 սմ երկարությամբ։ Կոները 3 - 4 սմ երկարություն և լայնություն ունեն, բաց գորշավուն են։ Դրանց թեփուկները ունեն 1,5 - 2,0 սմ երկարություն և այդքան էլ լայնություն։ Սերմերը 6 - 7 մմ երկարություն և 5 - 6 մմ լայնություն ունեն, դեղնականաչավուն են, բարակ թևերով։ Լավ է զարգանում խոնավ, կավային հողերում։ Վատ է աճում չոր, կրով հարուստ հողերում։
Լավ է աճում սննդանյութերով հարուստ ոռոգելի հողերում։
Ունի դեկորատիվ չափազանց բարձր հատկանիշներ, ձմեռը ասեղնատերևները կարմրում են, ամառը ընդունում կանաչ գույն։ Պիտանի է որպես սոլիտեր և խմբերով տնկելու համար։
Բազմանում է սերմերով, որոնք պետք է ցանել հավաքելուց անմիջապես հետո, քանի որ ծլունակությունը արագ կորցնում է։ Կարելի է բազմացնել նաև աշնանային կտրոններով։


== Տարածվածություն ==
Տարածված է Հարավային և Կենտրոնական Չինաստանում' Գուանդունից և Ցյանսուից դեպի հյուսիս մինչև Խուանխե գետը։ Անտառներ է առաջացնում 1000 — 3600 մ բարձրության վրա, բարեխառն տաք ու խոնավ պայմաններում։
Եվրոպա է բերված 1804 թվականին։ Մշակվում է որպես չափազանց դեկորատիվ ծառատեսակ։ ԽՍՀՄ է բերված 1834 թվականին (Նիկիտյան բուսաբանական այգի)։


== Հայաստանում ==
Առաջին անգամ Հայաստան է ներմուծվել 1965 թվականին (Իջևան), Սոչիի դենդրարիից, երեք տարեկան տնկիներով։ Իջևանում կլիմայավարժվել է, դիմանալով տեղական ցրտերին և օդի հարաբերական խոնավության պակասությանը։ Պահպանում է իր կենսական ձևը, տալով տարեկան 25 - 30 (60) սմ ընթացիկ աճ։ Հիվանդություններով և վնասատուներով չի վարակվում։


== Ծանոթագրություններ ==
Կիսելևկա (գյուղ, Կամենեց-Պոդոլսկիի շրջան)

Անվան այլ կիրառումների համար տե՛ս՝ ԿիսելևկաԿիսելևկա (ուկրաիներեն՝ Киселівка), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Կիսելևկա գյուղում բնակվում էր 276 մարդ։ Բնակավայրը զբաղեցնում է 1238 կմ² տարածք։ Բնակչության խտությունը կազմում էր 222,94 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բուրգիլյոս դե Տոլեդո

Բուրգիլյոս դե Տոլեդո (իսպ.՝ Burguillos de Toledo), մունիցիպալիտետ Իսպանիայում։ Գտնվում է Տոլեդո պրովինցիայի Կաստիլիա Լա Մանչա ինքնավար համայնքի կազմում։ Մունիցիպալիտետը գտնվում է Մոնտեա դե-Տոլեդո շրջանում։ Տարածքը կազմում է 28 կմ2, բնակչությունը` 1993 մարդ, դրա խտությունը՝ 71,18 մարդ/կմ² (2006 թվականի տվյալներով)։ Պրովինցիայի վարչական կենտրոնից գտնվում է 12 կմ հեռավորության վրա։ Համայնքի հովանավոր սուրբն է Քրիստո դե լա Ֆեն։


== Ժողովրդագրություն ==


== Ծանոթագրություններ ==


== Արտաքին հղումներ ==
պաշտոնական կայք(չաշխատող հղում)
Diputación de Toledo
Մյուլք (այլ կիրառումներ)

Մյուլք, անունը կարող է վերաբերել՝

Կայք (նախկին անվանումը՝  Մյուլք) - գյուղ ՀՀ Արագածոտնի մարզում
Մյուլք - գյուղ Արևմտյան Հայաստանում, Կիլիկիայի Հալեպի նահանգում
Մյուլք - գյուղ Արևմտյան Հայաստանում, Խարբերդի վիլայեթի Մալաթիայի գավառում
(9610) Վիշեր

(9610) Վիշեր (անգլ.՝ Vischer), աստերոիդ աստերոիդների հիմնական գոտում։ Հայտնաբերվել է 1992 թվականի սեպտեմբերի 2-ին Ֆրեյմուտ Բորնգենի և Լուց Շմադելի կողմից Տաուտենբուրգում։
Միջին հեռավորությունը Արեգակից կազմում է 3,165161 ա. մ., առավելագույնը մոտենում է 2,3544 ա. մ. հեռավորության վրա և հեռանում 3,9759 ա. մ.։ Արեգակի շուրջ մեկ ամբողջական պտույտ է կատարում 2056,8 երկրային օրվա ընթացքում, իր ուղեծրով շարժվելով միջինում 0,175029 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,54° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9610) Վիշեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իմ Թամարիկին...

«Իմ Թամարիկին...», Հովհաննես Թումանյանի ստեղծագործություններից, որը գրվել է 1919 թվականի հունիսի 19-ին։


== Պատմություն ==
Հովհանես Թումանյանի ընտանեկան արխիվում պահվում է «Անուշ» պոեմ 1916 թվականի հրատարակությունը, որի անվաթերթի վրա է այս ընծայականը։
Առաջին անգամ տպագրվել է 1979 թվականին՝ «Լրաբեր» ամսագրի առաջին համարի 30-րդ էջում։
Հեղինակի դուստր Թամարն այս ընծայականի գրության շարժառիթի մասին պատմում է, որ ինքը մի անգամ դասագրքից կրկին կարդացել է «Անուշ» պոեմի «Ամպերը դանդաղ, ուղտերի նման» տողով սկսվող հատվածը և բարձրաձայն արտահայտել իր հիացմունքը։ Բանաստեղծը ժպտալով ասել է՝ «Աղջիկս ինձ նոր ճանաչեց» և տեղնուտեղը գրել է այս ընծայականը։


== Ծանոթագրություններ ==
Մալագա (ֆուտբոլային ակումբ)

Անվան այլ կիրառումների համար տե՛ս՝ Մալագա (այլ կիրառումներ)Մալագա (իսպ.՝ Málaga Club de Fútbol), իսպանական ֆուտբոլային ակումբ Մալագա քաղաքից, որը հանդես են գալիս Լա Լիգայում։ Հիմնադրվել է 1948 թվականին։ Տնային խաղերն անցկացնում է «Լա Ռոսալեդա» մարզադաշտում, որը տեղավորում է 30,044 հանդիսական։


== Մրցաշրջանների արդյունքներ ==
Որպես Fútbol Club MalagueñoՈրպես Club Deportivo MalacitanoՈրպես Դեպորտիվո ՄալագաՈրպես Ատլետիկո ՄալագուենյոՈրպես Մալագա


== Ներկա կազմ ==
2017 թվականի օգոստոսի 29-ի դրությամբ
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Նվաճումներ ==


=== Ազգային ===
Սեգունդա Դիվիզիոն
Հաղթող (4). 1951–52 (Խումբ II), 1966–67 (Խումբ II), 1987–88, 1998–99
Երկրորդ տեղ (6). 1948–49, 1961–62, 1964–65, 1969–70, 1978–79, 2007–08
FEF նախագահի գավաթ
Հաղթող (1). 1940
Իսպանիայի ֆեդերացիայի գավաթ
Հաղթող (1). 1947


=== Միջազգային ===
ՈՒԵՖԱ Չեմպիոնների Լիգա
Քառորդ եզրափակիչ (1). 2012–13
ՈՒԵՖԱ Եվրոպայի Լիգա
Քառորդ եզրափակիչ (1). 2002–03
ՈՒԵՖԱ Ինտերտոտո գավաթ
Հաղթող (1). 2002


== Արտաքին հղումներ ==
Մալագայի պաշտոնական կայքը (իսպ.)
Տերենտի Մալցև

Տերենտի Մալցև Սեմյոնովիչ (հոկտեմբերի 29 (նոյեմբերի 10), 1895, Q27581729?, Shadrinsky Uyezd, Պերմի նահանգ, Ռուսական կայսրություն - օգոստոսի 11, 1994(1994-08-11), Q27581729?, Շադրինսկի շրջան, Կուրգանի մարզ, Ռուսաստան), գյուղատնտեսական արտադրության նորարար, սոցիալիստական աշխատանքի կրկնակի հերոս (1955, 1975), ՀամԳԳԱ պատվավոր ակադեմիկոս (1956)։ ԽՄԿԿ անդամ 1939 թվականից։
Անդրուրալի և Արևմտյան Սիբիրի շրջանների համար առաջարկել է հողի մշակման նոր համակարգ՝ առանց առը շրջելու խորը վար։ Այս համակարգը «Լենինի պատգամները» (Կուրգանի մարզ) կոլտնտեսությունում ներդնելու համար պարգևատրվել է Ի. Վ. Միչուրինի անվան, ոսկե մեծ մեդալով (1954)։ ԽՍՀՄ II-V գումարումների Գերագույն խորհրդի պատգամավոր։
Ելիզավետինսկայա (Ազովի շրջան)

Ելիզավետինսկայա (ռուս.՝ Елизаветинская), ստանիցա Ռուսաստանի Ռոստովի մարզում։ Մտնում է Ելիզավետինսկոյե գյուղական համայնքի կազմի մեջ։ Ազով քաղաքից գտնվում է 4 կմ հեռավորության վրա։
Բնակչությունը կազմում է 500-ից պակաս մարդ։
Վելիկիե Ժերեբկի

Վելիկիե Ժերեբկի (ուկրաիներեն՝ Великі Жеребки), գյուղ Ուկրաինայի Խմելնիցկիի մարզի Վոլոչիսկի շրջանում։
2001 թվականի տվյալներով Վելիկիե Ժերեբկի գյուղում բնակվում էր 233 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)